Na osnovu člana 36. stav 6, člana 87. stav 3. i člana 101. stav 1. tačka 1) Zakona o azilu i privremenoj zaštiti („Službeni glasnik RS”, broj 24/18),

Ministar unutrašnjih poslova donosi

**PRAVILNIK**

**o sadržini i izgledu obrasca zahteva za azil i sadržini i izgledu obrazaca isprava koje se izdaju tražiocu azila i licu kojem je odobren azil ili privremena zaštita**

"Službeni glasnik RS", broj 42 od 1. juna 2018.

Član 1.

Ovim pravilnikom propisuju se sadržina i izgled obrasca zahteva za azil, lične karte za tražioca azila, lične karte za lice kojem je odobreno pravo na utočište, lične karte za lice kojem je odobrena supsidijarna zaštita i lične karte za lice kojem je odobrena privremena zaštita.

Sadržina i izgled obrasca potvrde o registraciji stranca koji je izrazio nameru da podnese zahtev azil, propisan je pravilnikom kojim su uređeni način i postupak registracije, izgled i sadržina potvrde o registraciji stranca koji je izrazio nameru da podnese zahtev za azil, a sadržina i izgled obrasca putne isprave za izbeglice propisani su pravilnikom kojim je uređena putna isprava za izbeglice.

Član 2.

Zahtev za azil (Obrazac 1) odštampan je u prilogu ovog pravilnika i čini njegov sastavni deo.

Obrazac iz stava 1. ovog člana može se prevesti na maternji jezik, odnosno na jezik koji razume tražilac azila.

Član 3.

Lična karta za tražioca azila (Obrazac 2) odštampana je u prilogu ovog pravilnika i čini njegov sastavni deo.

Član 4.

Lična karta za lice kome je odobreno pravo na utočište (Obrazac 3) odštampana je u prilogu ovog pravilnika i čini njegov sastavni deo.

Član 5.

Lična karta za lice kome je dodeljena supsidijarna zaštita (Obrazac 4) odštampana je u prilogu ovog pravilnika i čini njegov sastavni deo.

Član 6.

Lična karta za lice kome je odobrena privremena zaštita (Obrazac 5) odštampana je u prilogu ovog pravilnika i čini njegov sastavni deo.

Član 7.

Lična karta za tražioca azila, Lična karta za lice kome je odobreno pravo na utočište, Lična karta za lice kome je dodeljena supsidijarna zaštita i Lična karta za lice kome je odobrena privremena zaštita štampa se na kartonu bele boje, veličine 9 x 6 cm.

Član 8.

Početkom primene ovog pravilnika prestaje da važi Pravilnik o sadržini i izgledu obrazaca zahteva za azil i isprava koje se mogu izdavati tražiocima azila i licima kojima je odobren azil ili privremena zaštita („Službeni glasnik RS”, broj 53/08).

Član 9.

Ovaj pravilnik stupa na snagu osmog dana od dana objavljivanja u „Službenom glasniku Republike Srbije”.

01 broj 4416/18-2

U Beogradu, 29. maja 2018. godine.

Ministar,

dr **Nebojša Stefanović,** s.r.

Prilozi:

[Obrazac 1 - Zahtev za azil](http://www.pravno-informacioni-sistem.rs/SlGlasnikPortal/prilozi/obrazac_1.html&x-filename=true&regactid=426016&doctype=reg)

[Obrazac 2 - Lična karta za tržioca azila](http://www.pravno-informacioni-sistem.rs/SlGlasnikPortal/prilozi/obrazac_2.html&x-filename=true&regactid=426016&doctype=reg)

[Obrazac 3 - Lična karta za lice kome je odobreno pravo na utočište](http://www.pravno-informacioni-sistem.rs/SlGlasnikPortal/prilozi/obrazac_3.html&x-filename=true&regactid=426016&doctype=reg)

[Obrazac 4 - Lična karta za lice kome je dodeljena supsidijarna zaštita](http://www.pravno-informacioni-sistem.rs/SlGlasnikPortal/prilozi/obrazac_4.html&x-filename=true&regactid=426016&doctype=reg)

[Obrazac 5 - Lična karta za lice kome je dodeljena privremena zaštita](http://www.pravno-informacioni-sistem.rs/SlGlasnikPortal/prilozi/obrazac_5.html&x-filename=true&regactid=426016&doctype=reg)